b'\n_START_ARTICLE_\nEutin\n_START_SECTION_\nHistorie\n_START_PARAGRAPH_\nDet oprindelige slaviske bosted (Utin) blev i det 12. \xc3\xa5rhundrede befolket af nederlandske nybyggere. I 1156 blev Eutin en k\xc3\xb8bstad. Stedet fik bystatus i 1257. Eutin blev senere s\xc3\xa6de for Fyrstbisped\xc3\xb8mmet L\xc3\xbcbeck, siden biskopperne af L\xc3\xbcbeck ikke ud\xc3\xb8vede den verdslige magt i byen L\xc3\xbcbeck. Da fyrstbisped\xc3\xb8mmet blev s\xc3\xa6kulariseret i 1803 blev Eutin residensstad i det efterf\xc3\xb8lgende fyrstend\xc3\xb8mme L\xc3\xbcbeck, der blev en del af Storhertugd\xc3\xb8mmet Oldenburg. Som et resultat af Hamborg-aftalen af 1937, blev Eutin overf\xc3\xb8rt fra Fristaten Oldenburg til den preussiske provins Slesvig-Holsten. Efter 2. verdenskrig blev Eutin en del af det moderne (Bundesland) Slesvig-Holsten.\n_START_SECTION_\nKultur\n_START_PARAGRAPH_\nEutin er Carl Maria von Webers f\xc3\xb8deby. Til \xc3\xa6re for ham er der opf\xc3\xb8rt en friluftsscene (Freilichtb\xc3\xbchne) i en af byens parker i 1951. Der er flere operaer og musikstykker blevet fremf\xc3\xb8rt i sommerm\xc3\xa5nederne. Friluftsscenen har plads til ca. 2.000 tilskuere._NEWLINE_Matematikeren Nikolaus Mercator (1620\xe2\x80\x931687) er ogs\xc3\xa5 f\xc3\xb8dt i byen._NEWLINE_Forfatteren Tom Buk-Swienty er f\xc3\xb8dt i byen._NEWLINE_Poeten og overs\xc3\xa6tteren Johann Heinrich Vo\xc3\x9f boede i Eutin i cirka 20 \xc3\xa5r og var rektor ved det lokale gymnasium (Johann-Heinrich-Vo\xc3\x9f-Gymnasium), hvilket b\xc3\xa6rer hans navn i dag.'